ETA:n sekakomitean päätös N:o 82/2002, tehty 25 päivänä kesäkuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 266 , 03/10/2002 s. 0032 - 0033



ETA:n sekakomitean päätös N:o 82/2002, tehty 25 päivänä kesäkuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 31 päivänä toukokuuta 2002 tehdyllä ETA:n sekakomitean päätöksellä N:o 52/2002(1). (2) Eläinlääkkeitä koskevista yhteisön säännöistä 6 päivänä marraskuuta 2001 annettu Euroopan parlamentin ja neuvoston direktiivi 2001/82/EY(2) olisi otettava osaksi sopimusta. (3) Ihmisille tarkoitettuja lääkkeitä koskevista yhteisön säännöistä 6 päivänä marraskuuta 2001 annettu Euroopan parlamentin ja neuvoston direktiivi 2001/83/EY(3) olisi otettava osaksi sopimusta. (4) Direktiiveillä 2001/82/EY ja 2001/83/EY kumotaan useita säädöksiä, jotka ovat osa sopimusta ja jotka näin ollen on poistettava sopimuksesta, ON PÄÄTTÄNYT SEURAAVAA: 1 artikla Muutetaan sopimuksen liitteessä II oleva XIII luku seuraavasti: 1) Lisätään 15o kohdan (Euroopan parlamentin ja neuvoston direktiivi 2001/20/EY) jälkeen kohdat seuraavasti: "15p. 32001 L 0082: Euroopan parlamentin ja neuvoston direktiivi 2001/82/EY, annettu 6 päivänä marraskuuta 2001, eläinlääkkeitä koskevista yhteisön säännöistä (EYVL L 311, 28.11.2001, s. 1). 15q. 32001 L 0083: Euroopan parlamentin ja neuvoston direktiivi 2001/83/EY, annettu 6 päivänä marraskuuta 2001, ihmisille tarkoitettuja lääkkeitä koskevista yhteisön säännöistä (EYVL L 311, 28.11.2001, s. 67)." 2) Poistetaan 1 kohdan (neuvoston direktiivi 65/65/ETY), 2 kohdan (neuvoston direktiivi 75/318/ETY), 3 kohdan (toinen neuvoston direktiivi 75/319/ETY), 5 kohdan (neuvoston direktiivi 81/851/ETY), 6 kohdan (neuvoston direktiivi 81/852/ETY), 10 kohdan (neuvoston direktiivi 89/342/ETY), 11 kohdan (neuvoston direktiivi 89/343/ETY), 12 kohdan (neuvoston direktiivi 89/381/ETY), 13 kohdan (neuvoston direktiivi 90/677/ETY), 15b kohdan (neuvoston direktiivi 92/25/ETY), 15c kohdan (neuvoston direktiivi 92/26/ETY), 15d kohdan (neuvoston direktiivi 92/27/ETY) ja 15e kohdan (neuvoston direktiivi 92/28/ETY) tekstit. 2 artikla Direktiivien 2001/82/EY ja 2001/83/EY islanniksi ja norjaksi laaditut tekstit, jotka on liitetty tämän päätöksen kyseisiin kielitoisintoihin, ovat todistusvoimaisia. 3 artikla Tämä päätös tulee voimaan 26 päivänä kesäkuuta 2002, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 25 päivänä kesäkuuta 2002. ETA:n sekakomitean puolesta P. Westerlund Puheenjohtaja (1) EYVL L 238, 5.9.2002, s. 10. (2) EYVL L 311, 28.11.2001, s. 1. (3) EYVL L 311, 28.11.2001, s. 67. (4) Valtiosäännön asettamista vaatimuksista ei ole ilmoitettu.